Basalt er algengasta bergtegund á yfirborði jarðar . Það má skilgreina með efnasamsetningu sinni ( kísill ( kísiloxíð SiO2 ) = 45 - 52% ) , og einnig með steindasamsetningu sinni , plagíóklas ( labrador ) og pýroxen ( ágít ) . Þar fyrir utan eru í basalti aðrar steindir í minna mæli og fer eftir efnasamsetningu bergsins hverjar og í hve miklum mæli , til dæmis ólivín ( hátt MgO ) , magnetít ( hátt FeO ) , ilmenít ( hátt TiO2 ) og svo framvegis . Basalt frá tunglinu sem geimfarar í Apolló 17 tóku með sér til jarðar . Þegar basaltísk bráð storknar fer það eftir aðstæðum hvaða bergtegund myndast ; grófkristallað gabbró myndast við hæga kristöllun djúpt í jörðu , fínkornótt grágrýti ( dólerít ) í grunnstæðum innskotum eða þykkum hraunum , dulkornótt basalt í hraunum á yfirborði og basaltgler ( túff ) við hraðkólnun í vatni .